Vsebina: **SENZORIČNI SNEG**

Področje: **UMETNOST V POVEZAVI Z GIBANJEM**

Primernost vsebine za starost otrok: **1- 6 let**

Vsebino pripravila strokovna delavka: **Rebeka Knez, dipl. vzg.**

Zapadel je prvi sneg, ki so ga otroci nestrpno pričakovali. Ker pa nam pošiljka kaj dolgo ni bila naklonjena, lahko sneg za igro ustvarite tudi doma.

Potrebujete le dve sestavini:

* brivsko peno
* sodo bikarbono

V posodo dajte sodo bikarbono in postopoma dodajajte brivsko peno. Najboljše razmerje je nekje 1:3 (1 skodelica sode bikarbone in 3 skodelice brivske pene).

Zmes sicer ni povsem naravna, zato otroku povejte naj je ne daje v usta, je pa enostavna za oblikovanje in igro.

Otrok lahko sam zmeša in pripravi umetni sneg.





Ko otroku igra več ni zanimiva, lahko sneg spravite v zaprto vrečko ali posodo in ga otroku ponovno ponudite kateri drug dan.